BEC เผยผลงานปี 63 ขาดทุนลดฮวบ 46% เหลือ 214 ลบ. หลังรายได้พุ่ง-ต้นทุนลด
BEC เผยผลงานปี 63 ขาดทุนลดฮวบ 46% เหลือ 214 ลบ. จากปีก่อนขาดทุน 397 ลบ. หลังรายได้พุ่ง-ต้นทุนลด
1 มี.ค. 2564

บริษัท บีอีซี เวิลด์ จำกัด (มหาชน) หรือ BEC รายงานผลการดำเนินงานสิ้นสุดวันที่ 31 ธันวาคม 2563 ดังนี้

โดยผลการดำเนินงานงวดปี 2563 ขาดทุนลดลง เนื่องจากบริษัทฯประสบความสำเร็จในธุรกิจการขายลิขสิทธิ์ละครไปต่างประเทศ (Global Content Licensing) โดยในปี 2563 ได้มีการเปิดตลาดในประเทศใหม่ และมีการขยายตลาดในประเทศเดิม โดยมีการเพิ่มจำนวนละครที่ออกอากาศในลักษณะ Simulcast รวมถึงเพิ่มจำนวนประเทศที่ทำการ Simulcast พร้อมกัน ซึ่งสามารถสร้างรายได้ถึง 408.5 ล้านบาท และบรรลุตามเป้าหมายที่ได้วางไว้ อีกทั้งบริษัทฯได้มีการขยายการขายลิขสิทธิ์ Content ไปให้แพลตฟอร์มออนไลน์อื่นๆ เพิ่มขึ้น ซึ่งสามารถสร้างรายได้ถึง 429.1 ล้านบาท และมากกว่าเป้าหมายที่ได้วางไว้
ขณะที่ต้นทุนทางการเงินของกลุ่ม BEC ในปี 2563 อยู่ที่ 116.5 ล้านบาท ลดลง 10.4 ล้านบาท หรือลดลง 8.2% จากปี 2562 ที่ 126.9 ล้านบาท ตามหนี้สินที่มีภาระดอกเบี้ยที่ลดลง